google/wiki40b huggingface dataset:
Gegarkuniko sritis

Geografija

Srities paviršius kalnuotas, driekiasi Gegamos kalnagūbris. Gegarkuniko teritorijoje yra didžiausias ežeras Kaukaze – Sevanas (saugomas Sevano nacionaliniame parke). Yra ir keletas mažesnių ežerų. Teka Hrazdano, Gavarageto, Masriko upės. Kalnuose yra miškų, kadagynų.
Sričiai de facto priklauso Arcvašeno eksklavas Azerbaidžane, bet buvo šios valstybės okupuotas per Karabacho karą.
Maunt Pirlas

Istorija

Pirmieji pastovūs gyventojai įsikūrė 1829 m., kai James Pearl ir Anne Pearl atvyko į šias žemes ir užvaldė tūkstantį akrų žemės. Pirlų šeimyna davė pavadinimą ir gyvenvietei.
Miestas ypač sparčiai augo po Antrojo pasaulinio karo. Absoliuti dauguma (98.0%) gyventojų yra europiečių kilmės.
Ufos plynaukštė

Ufos plynaukštė (rus. Уфимское плато, bašk. Өфө яйлаһы) – plynaukštė Rusijoje, vidurio ir pietų Prieuralėje, Baškirijos, Permės krašto ir Sverdlovsko srities teritorijose, Ufos upės baseine. Būdingas aukštis 350–450 m, didžiausias – 517 m. Rytuose plynaukštę juosia iki 100 m aukščio skardis, o vakaruose leidžiasi palengva ir pereina į Rytų Europos lygumą.
Ufos plynaukštė sudaryta iš klinties, dolomito, smiltainio, paplitę karstiniai reiškiniai. Upės (Ufa, Juriuzanė, Ajus, Sarsas, Tiujis) teka giliais, skardingais slėniais. Paviršių dengia plačialapių ir tamsieji spygliuočių miškai.
Kazys Preikšas

Biografija

1921–1924 m. ir 1927 m. LKP Šiaulių rajono komiteto narys. 1924–1926 m. kalintas. 1927 m. apsigyveno SSRS. 1931 m. Maskvoje baigė Tarptautinę Lenino mokyklą. 1931 m. rugpjūčio mėn. grįžo į Lietuvą, buvo LKP CK sekretoriato narys.
1931 m. gruodžio mėn. suimtas (Prano Jankaus pavarde) ir 1933 m. vasario mėn. nuteistas 18 m. kalėti. Per pasikeitimą politiniais kaliniais 1933 m. spalio mėn. išleistas į SSRS. Minske dirbo laikraščio „Raudonasis artojas“ redakcijoje. 1935–1937 m. mokėsi Vakarų tautinių mažumų komunistinio universiteto, vėliau Tarptautinės Lenino mokyklos aspirantūroje. Nebaigęs aspirantūros išvyko į Ispaniją. 1937–1939 m. dalyvavo Ispanijos pilietiniame kare. 1939 m. internuotas Prancūzijoje. 1939–1940 m. Maskvoje dirbo Užsienio kalbų literatūros leidyklos lietuvių redakcijos redaktoriumi.
1940 m. liepos mėn. grįžo į Lietuvą. 1940 m. rugpjūčio 15 d. – 1948 m. lapkričio 25 d. LKP(b) propagandos ir agitacijos sekretorius. 1941 m. ir 1945–1954 m. dar ir žurnalo „Komunistas“ atsakingasis redaktorius. 1942 m. LKP CK atstovas 16-oje lietuviškoje divizijoje. 1948–1960 m. LSSR MT pirmininko pavaduotojas. 1950 m. jo iniciatyva nuo Vilniaus arkikatedros nuverstos ir susprogdintos šventųjų skulptūros.  1960–1961 m. gruodžio 5 d. LSSR užsienio reikalų ministras.
1940–1961 m. LKP CK narys. 1940–1954 m. LKP CK biuro narys. 1941–1954 m. SSRS AT, 1947–1961 m. LSSR AT deputatas.
Palaidotas Antakalnio kapinėse.
JAV Mergelių Salų vėliava

JAV Mergelių Salų vėliava – Jungtinių Amerikos Valstijų valdos Karibuose – Mergelių Salų oficialus simbolis. Tai baltame pagrinde pavaizduotas supaprastintas JAV herbas (auksinis baltagalvis erelis su skydu, strėlėmis ir laurų šakele), iš šonų įrėmintas mėlynomis raidėmis V ir I (iš Virgin Islands = Mergelių Salos).
Iki 1917 m. salos priklausė Danijai ir naudojo Danijos Vakarų Indijų vėliavą (mėlynas pagrindas su Danijos vėliava kantone. Dabartinė vėliava patvirtinta 1921 m.
Virginija Volskienė

Virginija Volskienė (g. 1965 m. Murmose, Švenčionių rajonas) – teisininkė, Lietuvos vyriausiojo administracinio teismo (LVAT) teisėja.

Biografija

1983 m. baigė Švenčionėlių 1-ąją vidurinę mokyklą, 1988 m. – Vilniaus universiteto Teisės fakultetą, įgijo teisininko kvalifikaciją.
Nuo 1987 m. gegužės Švenčionių valstybinės melioracijos įmonės juriskonsultė, nuo 1991 m. rugsėjo Švenčionių muitinės vyresn. juriskonsultė, nuo 1992 m. rugpjūčio iki Švenčionių rajono prokuratūros vyr. prokuroro padėjėja, nuo 1992 m. spalio Ignalinos rajono apylinkės teismo, nuo 1998 m. vasario Vilniaus apygardos teismo, nuo 2011 m. gegužės 16 d. LVAT teisėja.
Moka rusų, lenkų, vokiečių kalbas.

Sąsajos su EBSW byla

Prezidentas Valdas Adamkus siūlė Volskienę į Lietuvos apeliacinio teismo teisėjos pareigas, tačiau po Piliečių Santalkos raginimo LR Seimas į šias pareigas neskyrė, dėl ko Teisėjų taryba viešai pasipiktino. Piliečių Santalka rėmėsi Seimo laikinosios komisijos koncerno EBSW veiklai ištirti surinkta medžiaga, pagal kurią Volskienė susijusi su daug žalos valstybei ir piliečiams padariusio koncerno EBSW veikla, kuomet būdama Vilniaus apygardos teismo Civilinių bylų skyriaus teisėja, Volskienė 2004 m. lapkričio 8 dienos nutartimi panaikino EBSW grupės narių Valdo Krasnicko, Jolantos Barysienės, Kęstučio Armaičio ir Daivos Kuncaitienės turto areštą (turtas, sudaręs 54,047 mln. Lt, buvo areštuotas Vilniaus apygardos teismo nutartimi 2002 m. balandžio 16 d.). Seimo laikinoji tyrimo komisija EBSW veiklai ištirti konstatavo, kad teisėja Virginija Volskienė tokiu sprendimu greičiausiai pažeidė procesines normas, reglamentuojančias tokių bylų nagrinėjimą.
Mielaičiai (Šiauliai)

Aplinkinės gyvenvietės

Burkšai – 1,5 kmBUBIAI – 11 km
Pikužiai – 0,7 kmŠIAULIAI – 23 km
Pakalniškiai – 2,2 kmStibiriškė – 2,7 kmGyliai – 2,4 kmDeiviai – 3,8 kmValaičiai – 2,8 kmRimšiai – 2,2 km
Spitkiškė – 1 km
Papušynys

Istorija

1954–1963 m. buvo Papušynio apylinkės centras.
LTSR laikais Papušynys buvo „Ateities“ kolūkio centrinė gyvenvietė. Veikė pradinė mokykla, biblioteka.
Copa Libertadores

Kvalifikacija

Nuo 2007 m. kvalifikacijos sistema tokia: į čempionatą patenka praeitų metų laimėtojas, po 5 Argentinos ir Brazilijos, po 3 Bolivijos, Čilės, Kolumbijos, Ekvadoro, Meksikos, Paragvajaus, Peru, Urugvajaus ir Venesuelos komandos. I etape susitinka 12 silpniausių pagal nacionalinių turnyrų rezultatus komandų. I etapo varžybų nugalėtojos ir stipresnės komandos suksirstomos 8 grupes po 4 komandas. Iš grupių toliau išeina po dvi komandas. Toliau tęsiasi atkrintamųjų varžybų ciklas: aštuntfinaliai, ketvirtfinaliai, pusfinaliai ir finalas (kaip ir kitos atkrintamosios varžybos žaidžiamas 2 kartus – namie ir išvykoje).
XVI pasaulio futbolo čempionatas

Atrankos varžybos

Atrankoje į finalinį etapą dalyvavo 170 šalių, jos varžėsi dėl 30 kelialapių, čempionai brazilai ir šeimininkai prancūzai pateko į pirmenybes be atrankos.
Algimantas Urmonas

Algimantas Urmonas (g. 1942 m. kovo 13 d. Kaune) – teisininkas, teisėtyrininkas administratyvistas, kriminologas, Mykolo Romerio universiteto (MRU) profesorius.

Išsilavinimas

Nuo 1965 m. iki 1970 m. studijavo Vilniaus universiteto Teisės fakultete, įgijo teisininko kvalifikaciją. Nuo 1973 m. iki 1977 m. Visasąjunginiame Nusikalstamumo priežasčių tyrimo prevencinių priemonių rengimo Prokuratūros mokslinio tyrimo institute studijavo aspirantūroje, apgynė teisės kandidato disertaciją, 1979 m. sausio 16 d. – daktaro disertaciją. 2006 m. gegužės 3 d. atliko habilitacinę procedūrą (pateikė darbų santrauką „Socialiniai pokyčiai ir žmogiškieji santykiai administracinės teisės erdvėje“), socialinių mokslų (teisės krypties) daktaras.

Veikla

Nuo 1958 iki 1960 m. Vilniaus centrinio knygyno sandėlio darbininkas, nuo 1960 m. iki 1962 m. Naujųjų statybinių medžiagų instituto laborantas, nuo 1962 m. iki 1965 m. Vilniaus plastmasinių dirbinių gamyklos ekstruzijos aparatininkas, saugumo technikos inžinierius.
Nuo 1970 m. iki 1984 m. Teismo ekspertizės mokslinio tyrimo instituto Nusikalstamumo priežasčių tyrimo ir įstatymų tobulinimo skyriaus jaunesnysis mokslinis bendradarbis, vyr. mokslinis bendradarbis, sektoriaus vedėjas, nuo 1984 m. iki 1990 m. Vilniaus Minsko aukštosios VRM mokyklos fakulteto Specialiųjų teisinių disciplinų katedros (kursų Administracinė teisė, Kriminologija) dėstytojas.
1990–1993 m. Lietuvos policijos akademijos Administracinės teisės ir vidaus reikalų įstaigų administracinės veiklos katedros vedėjas. Nuo 1993 m. iki 2001 m. LR vidaus reikalų ministerijos Štabo vystymosi skyriaus viršininkas, Valdymo departamento vystymosi skyriaus viršininkas, Strateginio vystymosi skyriaus viršininko pavaduotojas, Viešojo saugumo departamento Strategijos formavimo skyriaus viršininko pavaduotojas.
Nuo 2002 m. vasario 1 d. iki 2005 m. vasario 9 d. MRU Teisės fakulteto Administracinės teisės ir proceso katedros docentas (nuo 1993 m. iki 2002 m. sausio 31 d. Policijos teisės, Administracinės teisės ir proceso katedros docentas – nepagrindinėse pareigose), nuo 2005 m. vasario 10 d. MRU TF Administracinės teisės ir proceso katedros vedėjas, nuo 2006 m. liepos 3 d. MRU Teisės fakulteto Administracinės teisės ir proceso katedros profesorius.
Stažavosi pagal JTO Vystymo programos Nepilnamečių kriminalinės justicijos programą 1998 m. (Austrija), pagal nusikalstamumo kontrolės programą 1999 m. (Lionas ir Paryžius, Prancūzija). Kvalifikaciją kėlė užsienio teisinėse įstaigose kaip Danijos policijos koledžas (1994 m.), Suomijos viešojo administravimo institutas (1995 m.), Škotijos Glazgo policijos koledžas (1997 m.).
Draudimo rinka

Draudimo rinka – finansų rinkoje veikiantis mainų mechanizmas, suvedantis draudimo paslaugų pardavėjus ir pirkėjus, taip suformuojant draudimo paslaugų pasiūlą ir paklausą, kurią reguliuoja ypatinga piniginių santykių forma "draudimo įmoka - draudimo išmoka" ir kuri leidžia šioms abejoms šios rinkos dalyvių pusėms realizuoti savo tikslus bei kartu garantuoti šalies ekonominės ir socialinės raidos tiklsingumą bei efektyvumą.

Pasaulyje

Remiantis Swiss Re draudimo bendrovės atliktais tyrimais, paaiškėjo kad europos sąjunga buvo didžiausia gyvybės draudimo rinka, pasirašytų gyvybės draudimo įmokų sumos atžvilgiu, po jos išsirikiavo JAV ir Japonija.

Lietuvoje

Lietuvos draudimo rinka turi didelių plėtros galimybių. Jas patvirtina menki draudimo išsivystymo rodikliai. Be to, manytina, kad esama aplinka yra labai palanki plėtrai – vyksta socialinio draudimo perėjimas į privatų sektorių, užsienio kapitalo įmonės teikia gerosios patirties, didina kokybės reikalavimus, pastebima draudimo įmonių ir bankų integracija. Draudimo paslaugų teikimas šalies ekonomikai turi keleriopą poveikį: užtikrina finansinį stabilumą verslo įmonėms ir fiziniams asmenims, didina gyventojų taupymo normą, o tai savo ruožtu didina investicijas; mažina biudžeto lėšas, skiriamas socialinei apsaugai; visuomenė supažindinama su galimomis rizikomis ir būdais, kaip jas valdyti. Visus šiuos pokyčius lėmė šalies integracija į Europos Sąjungos vidaus rinką ir besikeičiantis požiūris į finansų institucijų veiklą – pamažu įsigali vartotojų polinkis reikalauti kokybiškų paslaugų. Didėja gyventojų pasitikėjimas draudimo įmonėmis, keičiasi jų elgsena draudimo paslaugų pirkimo požiūriu.
Anšaras

Anšaras – pirmapradė dievybė Mesopotamijos mitologijoje, vyriškasis pradas, galbūt simbolizavęs dangų. Anšaro porininkė – Kišara (moteriškasis pradas). Šios dievybės minimos kosmogoniniame babiloniečių mite „Enuma Eliš“ (kitur beveik nepasitaiko), pasak kurio, tai buvusi antroji pora, atsiradusi iš Apsu ir Tiamat sąjungos. Pagal vieną iš mito interpretacijų, Anšaras ir Kišara buvę pirmosios poros Lahmu ir Lahamu vaikai. Anšaras su Kišara savo ruožtu susilaukę aukščiausiojo dangaus dievo Anu. Teigiama, kad siekiant dievui Mardukui sukurti naują kosmologiją, kaip naujosios mitologijos dalis, buvo sukurta ir ši pirmapradžių dievybių pora.
Žinios apie Anšarą siekia I tūkst. pr. m. e., tačiau pats mitas „Enuma Eliš“ greičiausiai buvo sukurtas anksčiau. Asirijos imperijos laikotarpiu Anšaras kai kada buvo tapatinamas su dievu Ašūru. Teigiama, kad taip buvo bandoma suteikti Ašūrui didesnę svarbą panteone. Naujosios Babilonijos karalystės laikų Uruke Anšaras buvo tapatinamas su dievu Anu.
Požymių, rodančių buvus Anšaro kultą, nėra.
Dievybė tokiu pat vardu minima dviejuose literatūriniuose šumerų tekstuose – „Enlilis ir Sud“ bei „Giesmė Hajai už Rim-Siną“, tačiau apie ją nieko nežinoma.
Grigaliaus universitetas

Istorija

1551 m. Ignaco Lojolos iniciatyva įsteigta Romos kolegija (lot. Collegium Romanum mecenatas – F. Bordžija, 1510-1572 m.). 1556 m. popiežius Paulius IV kolegijai suteikė teisę teikti akademinius mokslo laipsnius, ji tapo savarankišku universitetu. Iki 1773 m. vadovavo ir nuo 1824 m. vadovauja jėzuitai. 1873 m. universitetas pavadintas popiežiaus Grigaliaus XIII vardu. Po 1874 m. pastatas konfiskuotas. 1930 m. pastatytas naujas universiteto pastatas.

Žmonės

Iš baigusių Grigaliaus universitetą teologų 21 paskelbtas šventuoju, 42 palaimintaisiais, 16 išrinkta popiežiais, žymiausi – Grigalius XV, Leonas XIII, Benediktas XV, Pijus XI, Pijus XII, Paulius VI.
Leitiškiai

Aplinkinės gyvenvietės

Verdiniai – 1,5 km
Nemunėlio Radviliškis – 6,5 km
Juljanava (Biržai) – 0,8 km
Velykionys – 3,7 km
BIRŽAI – 23 km
Spingučiai – 3,8 km
Jasiškiai (Biržai) – 3,5 km
Stasys Čirba

Stasys Čirba (1943 m. kovo 1 d. Čereškuose, Balninkų valsčius - 2017 m. gegužės 2 d. Vilniuje) – Lietuvos matematikas, fizinių mokslų daktaras.

Biografija

1967 m. baigė Vilniaus universitetą. 1972 m. fizikos ir matematikos mokslų kandidatas.
Nuo 1972 m. Vilniaus inžinerinio statybos instituto (1991–1996 m. Vilniaus technikos universitetas, nuo 1996 m. Vilniaus Gedimino technikos universitetas) dėstytojas, 1992–1995 m. Matematikos katedros vedėjas; nuo 1980 m. docentas.

Mokslinė veikla

Mokslinių tyrimų kryptys – matematinis modeliavimas ir programavimas.
Vilingas

Istorija

1769 m. Vilingą įkūrė JAV pionierius Ebenzeris Zeinas (Ebenezer Zane). Miestas nuo 1803 m. XIX a. pirmojoje pusėje nutiesus kelią į Vilingą ir tiltą per Ohają, miestas tapo dideliu pramonės centru (didžiausiu valstijoje). Klestėjo metalo apdirbimo, tabako pramonė. Po II pasaulinio karo pramoninė reikšmė sumenko.
Sauginai

Aplinkinės gyvenvietės

BIRŽAI – 16 km
Gajūnai – 2,3 km
Skrebiškis – 3,9 km
Semeniškiai (Biržai) – 2,8 km
Latvygala – 3,6 km
Garšviai (Biržai) – 2,1 km
Paškučiai – 0,8 km 
PAPILYS – 5,2 km
PAPILYS – 5,4 km
Vidurinės Azijos kobra

Gyvenimo būdas

Vidurinės Azijos kobra gyvena priekalnėse, neaukštuose kalnuose, upių slėniuose, tarpekliuose, ant šlaitų, krūmynuose, soduose, apleistuose statiniuose. Dažnai sutinkamos upių pakrantėse, nuklysta į smėlio dykumas prie smiltpelių kolonijų, kalnuose pakyla į 2000 m aukštį virš jūros lygio. Aktyvi dieną ir naktį. Minta smulkiais žinduoliais (apie 15-20 % raciono), varliagyviais (40 %; ypač daug pagauna žaliųjų rupūžių ar ežerinių varlių, priklausomai nuo gyvenamosios vietos), ropliais, tame tarpe kitomis gyvatėmis (30-35 %), paukščiais (5-10 %) ir jų kiaušiniais.
Patelės liepą padeda 6-19 pailgų kiaušinių, 40-54 mm ilgio, 12-19 g svorio. Jaunikliai išsilupa rugpjūčio antroje pusėje – rugsėjo mėn. Jų ilgis siekia 31-39 mm. Subręsta ketvirtaisiais gyvenimo metais.
Vidurinės Azijos kobros įgėlimas žmogaus ar gyvulio organizme pasižymi stipriu neurotoksinų poveikiu. Sušvirkšti nuodai sukelia vangumą, galvos svaigimą, netrukus paralyžiuojami kvėpavimas ir raumenys, ištinka mirtis. Šios kobros nuodai naudojami medicininių preparatų gamyboje, eksperimentinėje biologijoje – tuo tikslu jos yra laikomos specialiuose serpentariumuose.
Kolona

Kolona architektūroje vadinamas konstrukcinis elementas, jungiantis statinio pagrindą ir virš jos esančias dalis. Kolona yra vertikaliai stovintis medinis, akmeninis arba metalinis stulpas, dažniausiai cilindro formos. Dažnai naudojamas paremti arkas.
Kai kuriais atvejais kolonos funkcija grynai estetinė, tai yra, ji nelaiko jokios statinio dalies, ant jos viršaus gali būti statoma, pvz., statula.

Kolonos dalys

Paprastai kolona susideda iš kapitelio, kaneliūrų, stiebo, voliutų, bazių.

Dorėninė kolona

Graikiška dorėninė kolona simbolizuoja vyrišką jėgą. Ji susideda iš: kapitelio, kaneliūrų ir stiebo.

Jonėninė kolona

Ši kolona dar vadinama jonine ir ji simbolizuoja moteriškumą bei susideda iš: kapitelio, kuriame yra voliutai, kaneliūrų, stiebo ir bazės.
Gerasimas

Gerasimas (Herasimas, m. 1435 m. liepos 28 d. Vitebske) – Lietuvos Didžiosios kunigaikštystės stačiatikių veikėjas.

Biografija

1415–1428 m. Voluinės Vladimiro vyskupas, rėmė Vytauto Didžiojo siekį įkurti atskirą Lietuvos Didžiosios kunigaikštystės stačiatikių metropoliją. 1415 m. dalyvavo išrenkant metropolitu Grigorijų Camblaką. Nuo 1428 m. Smolensko vyskupas.
Pasižymėjo literatūrine veikla. 1428 m. jo nurodymu raštininkas Timofejus parašė pirmąjį Vytauto pagyrimo variantą, čia apie 1428–1430 m. galėjo būti parašytas ir Lietuvos didžiųjų kunigaikščių metraštis. 1432 m. kaip Lietuvos didžiojo kunigaikščio Švitrigailos kandidatas, Konstantinopolio patriarcho paskirtas visos Rusios metropolitu, bet 1433 m. grįžo į Smolenską – Maskvos didžioji kunigaikštystė, atrodo, jo nepripažino. 1434 m. vasarą pas popiežių Eugenijų IV į Florenciją nuvykusi diplomatinė delegacija pareiškė, kad jis pasirengęs tartis dėl bažnytinės unijos. 1434 m. spalio 20 d. popiežius pažadėjo Gerasimui jį priimti, tik prašė gauti stačiatikių provincinio Sinodo nurodymą tartis dėl unijos; laišką Švitrigaila įsakė perskaityti stačiatikių kunigaikščių ir aukštųjų dvasininkų susirinkime. Gerasimas, atrodo, slapta norėjęs išvengti unijos, ir su Žygimanto Kęstutaičio šalininkais ėmė rengti sąmokslą prieš Švitrigailą. 1435 m. kovo suimtas, sukaustytas grandinėmis ir išvežtas į Vitebską. Sudegintas ant laužo.
Bruce McLaren

Bruce Leslie McLaren (1937 m. rugpjūčio 30 d. Oklande, Naujoji Zelandija – 1970 m. birželio 2 d.) – lenktyninių automobilių kūrėjas, lenktyninkas, inžinierius, inovatorius, komandos McLaren įkūrėjas.

Mirtis

Bruce McLaren žuvo Goodwood Circuit trasoje Anglijoje, bandydamas naują M8D automobilį. Dėl didelio greičio nulūžo užpakalinė kėbulo dalis, lenktynininkas prarado automobilio valdymą ir, išslydęs iš trasos, trenkėsi į vėliavos budelę.
Lidingė

Gyventojai

2005 metais mieste gyveno 44 000 žmonės.
Archajinis laikotarpis

Visuomenė ir verslai

Bendruomenę sudarė laisvieji žemdirbiai. Buvo ir nuskurdusių žemdirbių. Egzistavo skolinė vergija. Amatininkai naujai apdirbo geležį, bronzą. Geležiniais ginklais ginkluota kariuomenė. Jos pagrindinė jėga – hoplitai. Kaudavosi išsirikiavę falangomis. Pagrindiai verslai: žemdirbystė, amatai ir prekyba. Graikus vienijo kalba, religija ir papročiai.
Trajonas

Istorija

Trajono viršukalnė ir miestelis pavadinti Šiaurės Karolinos buvusio gubernatoriaus Viljamo Trajono (William Tryon), poste buvusio 1765–1771 m., garbei už jo inicijuotas derybas dėl taikos su čerokiais kruvinuoju laikotarpiu Prancūzų ir indėnų karų metu.

Sportas

2018 m. miestelyje vyko 2018 m. FEI pasaulio žirgų sporto žaidynės.
Valuvanadas

Istorija

Ši karalystė atsirado suirus Čeros imperijai. Iš pradžių ji buvo viena stipriausių. Tačiau XIV a. šiaurėje ėmė augti Kožikodės karalystė, siekusi pajungti Valuvanadą. Dėl to labai ilgai truko karai su Kožikode, kurių pasekmė buvo tai, kad Valuvanadas neteko beveik visų teritorijų, tačiau išsaugojo nepriklausomybę.
Užėmę senąją Valuvanado sostinę Thirunavają, Kožikodės zamorinai ėmė tituluotis rakšapuruša (t. y. liaudies gynėjais) ir pradėjo rengti mamankamo šventes, kas iki tol buvo Valuvanado privilegija. Jos, rengiamos kas 12 metų, buvo ypatingos tuo, kad buvo leidžiama nužudyti valdovą zamoriną, kurį saugodavo tūkstančiai karių. Valuvanado valdovai ne kartą siuntė savo karius į šią misiją, tačiau niekam nepavyko to padaryti. Dauguma karių priklausė savižudžių būriams čaver ir šias misijas atlikdavo dėl kraujo keršto kudipaka.
Po Maisoro karalystės invazijos į Kožikodės karalystę, paskutinysis valuvakonathiris pabėgo iš šalies, ir karalystė buvo panaikinta.
Pusiaujo Gvinėjos herbas

Paveikslėlyje pavaizduotas Pusiaujo Gvinėjos herbas naudojamas nuo 1979 m. rugpjūčio 21-os dienos.

Aprašymas

Šis herbas susideda iš pilko skydo, kuriame pavaizduotas medis. Tai šilkinės medvilnės medis, arba dievo medis. Virš skydo, pavaizduotos šešios žvaigždutės. Jos vaizduoja Pusiaujo Gvinėjos žemę ir salas.
Vincas Giriūnas

Vincas Giriūnas (iki 1939 m. Gurevičius, 1898 m. balandžio 30 d. Zariečkose, Kvietiškio valsčius – 1943 m. Kansko kalėjime, Rusija) – Lietuvos karinis veikėjas, teisininkas, pulkininkas.

Biografija

1919 m. Lietuvos kariuomenės savanoris. 1919 m. gruodžio mėn. baigė Kauno karo mokyklą, paskirtas į Elektrotechnikos batalioną. Nuo 1920 m. liepos mėn. Vilniaus komendantūros mokomosios komandos, nuo 1920 m. spalio mėn. Vienuoliktojo pėstininkų pulko kuopos vadas. Dalyvavo kautynėse su Lenkijos kariuomenės daliniais.
Nuo 1922 m. liepos mėn. Krašto apsaugos ministro adjutantas. 1927 m. baigė Lietuvos universitetą. Nuo 1928 m. liepos mėn. Kariuomenės teismo sekretorius, nuo 1934 m. sausio mėn. 3-osios nuovados tardytojas, 1934 m. birželio mėn. – 1940 m. nuolatinis karo teisėjas. 1936 m. pulkininkas.
SSRS okupavus Lietuvą, 1941 m. birželio 14 d. Kaune suimtas, išvežtas į Rešiotų lagerį (Krasnojarsko kraštas). 1943 m. sausio 2 d. Ypatingojo pasitarimo nuteistas mirti. Sušaudytas.
Viešbutis Babilonas

Kviestinės žvaigždės

Seriale dažnai vaidino gerai žinomi aktoriai ir garsenybės, paprastai pasirodantys kaip svečiai, apsistoję viešbutyje.

Serialo siužetas

Serialas sukurtas pagal to paties pavadinimo britės Imogen Edwards-Jones knygą. Imogen Edwards-Jones savo knygą parašė remdamasi anoniminiu šaltiniu, todėl tiek knyga tiek serialas atspindi realius tikro gyvenimo įvykius. Minėtas anonimas net 16 metų dirbo beveik visuose Londono viešbučiuose, todėl puikiai išmano to verslo užkulisius.
Lietuvoje serialas pradėtas rodyti 2009 m. liepos 20 d. per TV3 kanalą.
Manigirdas Motekaitis

Biografija

Motina Izabelė Motekaitienė. Vaikystėje skambinti fortepijonu mokėsi pas V. Jakubėną. 1949 m. persikėlęs į JAV mokėsi pas A. Kučiūną, A. Čerepniną ir kitus. Baigė De Paulio universiteto muzikos mokyklą Čikagoje, 1961 m. gavo bakalauro, 1963 m. – magistro laipsnį.
Nuo 1954 m. Čikagos tėvų jėzuitų koplyčios vargonininkas, Linkolno operos ir Čikagos lietuvių operos akompanuotojas. Nuo 1955 m. Čikagoje turi fortepijono ir vargonų studiją. Koncertavo kaip solistas, akompanuotojas, su kameriniais ansambliais ir simfoniniam orkestrais. 1978 m. su Čikagos filharmonijos orkestru Čikagos muzikos festivalių konkursuose laimėjo tris medalius. Koncertavo Kanadoje, Belgijoje, Vokietijoje, Lenkijoje.
MCM

MCM (pranc. Monte-Carlo Musique) – nuo 1989 m. liepos 1 d. transliuojamas Prancūzijos–Belgijos muzikinis televizijos kanalas, priklausantis kompanijai „Groupe MCM“ ir visą parą rodantis muzikinius vaizdo klipus. Būstinė įsikūrusi Paryžiuje. Kanalo kalba – prancūzų.
Kanalą 1989 m. įkūrė „Groupe Europe“ pagal MTV modelį. MCM kanalas nėra laisvai transliuojamas (signalas yra koduojamas). Be pagrindinio MCM kanalo, yra dukteriniai muzikiniai kanalai: „Virgin 17“, „MCM France“, „MCM Pop“ ir „MCM Top“, kurios yra palydovinio TV paketo „CanalSat France“ dalis.
MCM Top laisvai transliuojamas internetu.
Trakija

Senovės Trakija

Trakija buvo regionas, kuriam pavadinimą davė graikai, ir kuris iš pradžių reiškė visas negraikiškas, t. y. barbariškas, šiaurės tautas. Pvz., tam tikruose graikų šaltiniuose pasaulis buvo dalijamas į keturias dalis – Europą, Aziją, Libiją ir Trakiją .
Vėlesniais laikais, išskyrus kitas šiaurės tautas ir regionus, Trakijos apibrėžimas tapo gerokai aiškesnis. Šiaurine jo riba buvo Dunojus (skyręs nuo Dakijos), rytine – Juodoji jūra, o pietine – Marmuro ir Egėjo jūros. Vakaruose Trakija ribijosi su Makedonija, Pajonija ir Ilyrija, tačiau vakarinė regiono riba buvo neaiški. Iš pradžių trakų gentys gyveno ir labai didelėje dalyje istorinės Makedonijos, tačiau nuo maždaug IX a. pr. m. e. antikiniai makedonai juos stūmė į rytus. Po to, kai V–IV a. pr. m. e. Makedonijos karalystė užkariavo Bizaltiją, Edoniją ir Pierį, šios buvusios trakų žemės tapo istorinės Makedonijos dalimi. Tuomet Trakijos pietvakarine riba galutinai tapo Rodopo kalnai. Taigi, šis senovės Trakijos regionas apėmė beveik visą dabartinę Bulgariją, Europinę Turkiją, šiaurės rytų Graikiją, rytų Serbiją.